b'\n_START_ARTICLE_\nRibus\n_START_SECTION_\nKonflikt\n_START_PARAGRAPH_\nRiBus blev landskendt i 1994, da virksomheden blev centrum for en af de mest langvarige og voldsomme faglige konflikter i Danmarkshistorien._NEWLINE_Konflikten, der varede i 268 dage, startede 10. februar 1994 med at buschaff\xc3\xb8rerne i Esbjerg gennemf\xc3\xb8rte en strejke i forbindelse med udliciteringen af busdriften i amtet. Chauff\xc3\xb8rerne h\xc3\xa6vdede at RiBus, der vandt licitationen, tilb\xc3\xb8d dem v\xc3\xa6sentligt forringede l\xc3\xb8n- og arbejdsforhold. Chauff\xc3\xb8rerne blev fyret som konsekvens af strejken._NEWLINE_Konflikten blev intensivt d\xc3\xa6kket i de danske medier, eftersom de fyrede chauff\xc3\xb8rers blokader af skruebr\xc3\xa6kker-chauff\xc3\xb8rerne ofte udviklede sig til deciderede gadekampe mellem demonstranter og politi. Desuden blev der \xc3\xb8vet h\xc3\xa6rv\xc3\xa6rk mod b\xc3\xa5de busser og p\xc3\xa5 flere privatpersoners adresser._NEWLINE_Chauff\xc3\xb8rerne blev st\xc3\xb8ttet fra mange sider. Fagbev\xc3\xa6gelsen st\xc3\xb8ttede kampen i dens indledende fase, og der blev foranstaltet store solidaritetsaktioner i hele landet. Desuden blev blokadevagterne ofte st\xc3\xb8ttet af tilrejsende fagforenings- og venstrefl\xc3\xb8jsaktivister.'